钦定古今图书集成/明伦汇编/闺媛典/第174卷 > 李朝旻妻朱氏
## 钦定古今图书集成/明伦汇编/闺媛典/第174卷 > 李朝旻妻朱氏

按《广东通志》：“朱氏，顺德龙冈民李朝旻妻。幼读书，通
女诫大义。年十九旻亡，哀毁骨立，矢志靡他。无何，夫
之姊亦孀居，依其家十馀年，事姊如姑，抚甥如子，垂
老犹诵古人为诸妇训。嘉靖间，郡邑人士交举其行，
欲闻于朝。朱氏辞曰：‘凡有所为而为者，名也。妇人之
道，从一而终，吾分当然，奚用名为’？”遂已。